સૂત્રોના જણાવ્યા પ્રમાણે આ પ્રતિમા નિર્માણનો ખર્ચ ઘટાડવા માટે ભારતીય રાષ્ટ્રવાદના આ પ્રતીક સમા સરદાર પટેલની પ્રતિમાનું સ્ટ્રકચર ચીનમાં તૈયાર કરવામાં આવી રહ્યું છે. લાર્સન એન્ડ ટુબ્રોના અધિકારીઓની ચીનના પ્રતિનિધિઓ સાથે અઢી મહિના પૂર્વે ચેન્નઇમાં મહત્ત્વની બેઠક થઇ હતી અને ચીનની કંપનીને સરદાર પટેલની કાંસ્ય પ્રતિમા બનાવવાની દરખાસ્ત તબદીલ કરવામાં આવી છે. સરદાર પટેલ ટ્રસ્ટે ગત ઓકટોબરમાં આ પ્રતિમાના નિર્માણનો કોન્ટ્રાકટ લાર્સન એન્ડ ટુબ્રોને રૂ.ર૯૮૯ કરોડમાં આપ્યો હતો.